AksaraLLM/aksara-bahasa-daerah-v1 huggingface dataset:
Musiyum Krètèk dumunung ing kitha Kudus, Jawa Tengah. Pembangunan musiyum punika dipungagas déning Gubenur Jawa Tengah inggih punika H. Soepardjo Rustam, ingkang gadhah inspirasi saking tokoh Niti Semito. Niti Semito inggih punika tokoh ingkang ngadegaken pabrik rokok mèrk Bal Tiga. Tilaran Niti Semito samangké inggih punika "Omah Kembar" ingkang dumunung wonten ing sisih wétan lan kilèn Kaligelis, boten tebih saking Menara Kudus.. Musiyum punika dipinresmèkaken lan dipunbikak tanggal 3 Oktober 1986 déning H. Soepardjo Rustam kang gadhah kalungguhan Mantri Dalam Negeri RI. Ancasipun pembangunan Musiyum Krètèk inggih punika kanggé nylametaken lan nyajekake barang-barang koleksi ingkang gegayutan kaliyan ngrembakanipun perusahaan rokok krètèk ing kitha Kudus. Musiyum punika ugi kanggé ningkataken aji-aji kawiraswatan lan saged macu jiwa kawiraswatan para nèm-nèman supados swatantra. Musiyum punika ugi kanggé sarana nyinaoni sajarah, pendhidhikan, panalitèn, lan plesiran. Musiyum Krètèk kasebat wujud satunggal-satunggalipun musiyum rokok ing donya lan ing salebeting sajarah rokok krètèk ing Indonesia minangka cikal bakal rokok krètèk ing Kudus.

Papan lan kaistiméwaan 
Musiyum Kretek ugi kanggé negesake Kudus minangka ikon kanthi identitas kitha Kretek ing Indonesia. Musiyum Kretek diyasa ing tanah désa kang wiyaripun 4.5 Ha ing Désa Getas Pejaten Kecamantan Jati, Kudus lan boten tebih saking margi utama, wates Kudus kaliyan Demak. Koleksi-koleksi ing Musiyum Kretek meniki inggih punika mesin-mesin kanggé damel rokok, piranti giling cengkeh, mesin giling tembakau, perajang tembakau.

Tiket lan Akomodasi 
Regi tiket mlebet wonten Musiyum Kretek kanggé dinten padatan lan kanggé dinten preinan bènten. Fasilitas lan akomodasi inggih punika lahan parkir lan taman ingkang asri kang saged dipun-ginakaken kanggé leyeh-leyeh. Wonten warung telekomunikasi (wartel), MCK/ toilet. Sanèsipun punika wonten warung-warung kang wonten ing kiwa-tengené Musiyum kang nawakaken warna-warna masakan kas kitha Kudus. Ing dinten punika musiyum kretek nembé dipunrehabilitasi, dipuntambah waterboom lan pembangunan movie theatre utawi biyoskup alit kang namung saged nampung penonton kanthi cacah 15.

Cathetan suku 

Pariwisata
Selat Nasik iku kacamatan ing Kabupatèn Belitung, Kapuloan Bangka Belitung, Indonésia.

Kalurahan 
Kacamatan Selat Nasi dumadi saka 4 kalurahan ya iku:
 Suak Gaul
 Petaling
 Selat Nasik
 Pulau Gersik
Badau iku kacamatan ing Kabupatèn Belitung, Kapuloan Bangka Belitung, Indonésia.

Kalurahan 
Kacamatan Badau dumadi saka 6 kalurahan ya iku:
 Pegantungan
 Sungai Samak
 Cerucuk
 Badau
 Kacang Botor
 Air Batu
Membalong iku kacamatan ing Kabupatèn Belitung, Kapuloan Bangka Belitung, Indonésia.

Kalurahan 
Kacamatan Membalong dumadi saka 12 kalurahan ya iku:
 Membalong
 Perpat
 Lassar
 Simpang Rusa
 Bantan
 Kembiri
 Tanjung Rusa
 Mentigi
 Gunung Riting
 Padang Kandis
 Pulo Seliu
 Pulo Sumedang
Sijuk iku kacamatan ing Kabupatèn Belitung, Kapuloan Bangka Belitung, Indonésia.

Kalurahan 
Kacamatan Membalong dumadi saka 8 kalurahan ya iku:
 Batu Itam
 Terong
 Air Seruk
 Air Selumar
 Tanjung Binga
 Keciput
 Sijuk
 Sungai Padang
Tanjung Pandan iku kacamatan ing Kabupatèn Belitung, Kapuloan Bangka Belitung, Indonésia.

Kalurahan 
Kacamatan Membalong dumadi saka 12 kalurahan ya iku:
 Buluh Tumbang
 Perawas
 Lesung Batang
 Pangkal Lalang
 Dukong
 Juru Seberang
 Tanjung Pandan
 Kampung Parit
 Tanjung Pendem
 Air Sagak
 Paal Satu
 Air Merbau
Grojogan Sèwu kalebu salah siji curug ing Jawa Tengah. Grojogan Sèwu manggon ing Tawangmangu, Kabupatèn Karanganyar, Jawa Tengah. Curug Grojogan Sèwu manggon ing lèrèng Gunung Lawu. Grojogan Sèwu manggon kurang luwih 27 km ing sisih wétan Kutha Karanganyar. Curug Grojogan Sèwu kalebu péranganing Hutan Wisata Grojogan Sèwu.

Asal Usul Nama 

Grojogan Sèwu tegesé curug sèwu, sanajan curug ing Grojogan Sèwu cacahè ora ana sèwu, nanging ana akèh titik curug kang bisa dideleng ing kéné. Uga tembung sèwu ing kéné isa digolèk teges saka sèwu pecak. Pecak yaiku satuan dawané lan dhuwuré curug utawa grojogan. Sapecak padha karo satlapak sikil wong diwasa. Ing Grojogan Sèwu, curug utawa grojogan kang paling dhuwur iku dhuwuré kurang luwih 80 mèter. Ana uga curug kang ora rada dhuwur nanging pancurané amba lan ana cabang-cabangé. Yèn lagi wayah udan, ing saubengé tebing bakal ana udan air terjun. Nanging nalika mangsa panas, akèh curug kang garing.

Alas Wisata 

Alas Wisata Grojogan Sèwu ambané 20 Ha. Kawasan alas iki akèh urip tuwuhan utawa warna-warna wit, kang dianggo omah kethèk kang wis jinak. Akèh fasilitas saka hutan wisata iki ya iku Taman Binatang Hutan, bèji, papan panggonan kanggo istirahat, kios panganan, kios woh-wohan lan cinderamata, langgar lan kamar mandi. Grojogan Sèwu kalebu panggonan wisata kang suhuné adhem. Sadurungè tekan Grojogan Sèwu para wisatawan kudu munggah undhak-undhakan kang dadi dalan ing Grojogan Sèwu. Akèh jajanan kang bisa dadi olèh-olèh nalika piknik ing Grojogan Sèwu. Ing kono uga ana jaran kang pancèn diséwakaké kanggo para wisatawan.

Mitos 

Wisata Curug Grojogan Sewu uga duwé mitos saka warga kono, mitos iki kanggo pasangan kang durung nikah. Mitosé yaiku sapa pasangan kang durung nikah lan wani ngliwati jembatan ing ngarepé curug, mengko hubungané bakal pedhot lan ora nganti pernikahan.

Réferènsi 

Curug
Kabupatèn Karanganyar
Grojogan ing Jawa Tengah
Utut Adianto Wahyuwidayat () inggih punika satunggalipun juru main sekak / catur saking Indonesia.
Nalika angsal predhikat minangka pecatur grand master (GM) Indonesia, Utut Adianto kalebet pecatur paling enem saking Indonesia ingkang angsal kanugrahan punika, inggih punika nalika yuswanipun nembé 21 (selikur) taun. Awit wekdal punika, prestasi kasebat sampun saged dipun-gantos déning pecatur junioripun ingkang namanipun Susanto Megaranto ingkang ing wekdal punika pikantuk gelar grand master nalika yuswanipun nembé 17 (pitulas) taun. Utut Adianto naté dados grand master super ing taun 1995-1999, nalika ELO ratingipun langkung saking 2600.
Utut Adianto naté mlebet dhaftar 100 grand master donya nalika sasi Juni 2001 kanthi ELO rating cacah 2598. Sesarengan kaliyan juru main sekak nasional Machnan R. Kamaluddin, Ir. Eka Puta Wirya, lan Kristianus Liem, Utut Adianto damel Sekolah Catur Utut Adianto nalika tanggal 1 Juli 1993. Sekolah punika sampun kathah ngasilaken pecatur nasional.

Utut Adianto gadhah garwa ingkang namanipun DR. Tri Hatmanti lan patutan Mekar Melati Mewangi.

Pranala njawi 
 Sekolah Catur Utut Adianto (chess school)
 Utut Adianto Anak Ajaib Bersyaraf Baja 
 Rating data for Utut Adianto
 ChessBase.com - Chess News - Chess Grandmaster Utut Adianto elected Senator
 Catatan pertandingan Utut di chessgames.com
 Halaman di fide.com
 Sekolah Catur Utut Adianto

Cathetan suku 

Artikel mawa basa krama
Pecatur Indonesia
Grandmaster catur
Anggota DPR 2009-2014
Lair 1965
Sheila on Seven (SO7), sawijining grup musik kang kondhang ning Indonesia, personilé Duta
(Akhdiyat Duta Modjo,vokal), Eross (Eross Candra, gitar),Adam
(Adam Muhammad Subarkah, bass) lan Brian (Brian Kresna Putro, drum).
Grup musik iki jumeneng ning Yogyakarta, tanggal 6 Mèi 1996, asliné duwé jeneng "Sheila Gank" kang dijukut saka tembung Sheila saka basa Celtic kang artiné musikal.
Jeneng iki uga pernah diowah dadi On Seven, kang tegesé pitu tangga nada ning musik.

SO7 (jeneng liya saka Sheila On 7), uga pernah ngalami pindah formasi.
Kaya nalika sasi Oktober 2004, Brian lumebu ngantikaké Anton kang ditokake amarga dianggep ora disiplin.
Lan nalika sasi Maret 2006, Sakti mundur kanggo golèk kawruh ning Pakistan.
Saka taun 1996, Sheila on 7 ngewarnai indhustri musik Indonésia.
Album kang paling anyar saka Sheila On 7 ya iku judhulé Menentukan Arah ning taun 2008.

Album 
Album Sheila On Seven kaya ta:
 SHEILA ON 7 (1999),
 KISAH KLASIK UNTUK MASA DEPAN (2000),
 ANUGERAH TERINDAH YANG PERNAH KUMILIKI (2000),
 07 DES (2002), OST. 30 HARI MENCARI CINTA (2003),
 PEJANTAN TANGGUH (2004),
 PRIA TERHEBAT (2004),
 JALAN TERUS (2005), lan
 507 (2006).
 MENENTUKAN ARAH (2008) kang dirilis ning dhuwuré sepur jurusan Jakarta-Bandung.

Sawisé 2 taun ora meluni pasar belantika musik Indonésia, akiré ing tanggal 14 Agustus 2010, Sheila on 7 lekas manèh ning dunya musik Indonésia.

Cathetan suku 

Artis Indonésia
Penyanyi Indonésia
Pulo Cinta iku filem Indonésia kang misuwur ing taun 1978 kanthi sutradara Ali Shahab. Film iki dibintangi artis Suzanna lan Nur Afni Octavia.

Sinopsis

Cathetan sikil

Pranala njaba 
 Resensi@Dokumentasi Perfilman Indonesia

Film Indonésia taun 1978
Filem
Pulo Kahyangan (sok diarani uga Pulo Cipirutawa Pulo Kuipir) ya iku pulo kang dumunung ana ing kapuloan Seribu. Pulo iki kagolong lan dumunung ing wewengkon administratif kalurahan Pulo Untung Jawa kacamatan Kapuloan Seribu Lor Kabupatèn Administratif Kapuloan Seribu provinsi DKI Jakarta. Pulo iki wis kawiwitan ditata kanggo tumuju anané objek wisata.

Kebarengan ing  pulo Onrust, puloKelor, pulo Sakit (Pulo Bidadari) bisa uga diarani lan misuwur karan pulo  Paradiso.

Sajarah
Ing pulo iku duwé paninggalan sajarah ya iku  , yaitubangunan bètèng kang dumadu ngadegé ing jaman Walanda utawa jaman VOC. Ing pulo Kahyangan uga ana sumber banyu kang bening lan resik.

Transportasi

Dalang kang ngubungake ing pulo Kahyangan bisa uga dilakoni kantho numpak prahu motor kang wis disediake kanthi dalan Pasisir Marina, Ancol tumuju ing pulo Kahyangan muleh lan mangkat.Wektu tempuh kurang luwih 30 menit.

Uga delengen 
 Pratélan pulo ing Indonésia
 Kabupatèn Administratif Kapuloan Seribu
 Kapuloan Seribu

Pranala njaba 
 Situs resmi Kabupatèn Administratif Kepulauan Seribu 

Kahyangan
Kahyangan
Kabupatèn Kapuloan Seribu
Pulo
Nikolaus August Otto ya iku panyipta mesin 4 tak. Dhèwèké lair ing Holzhausen, Jerman, taun 1832. Dhèwèké wurung tutug anggoné sekolah, lan nulis nyambut gawé sakecekelé. Wiwit dadi tukang jaga warung panganan nganti tekan tukang dodolan mider. Ing taun 1860, Otto éntuk kabar anané tetemon mesin kang kaobahaké gas gawéané Etienne Lenoir. Otto mikir, yèn mesin Lenoir bisa migunakaké bahan bakar cuwèr mangka mesin mau bakal luwih migunani amarga ora perlu ana buwangan gas. Otto banjur ngrancang karburator. Émané, gawéané mau ditulak déning kantor patèn amarga piranti mau wis ana kang madhani. Nanging Otto ora nglokro. Dhèwèké banjur nyampurnakaké mesin gawéané Lenoir. Ing taun 1861, Otto duwé gagasan kanggo nyiptakaké mesin dhasar modhèl anyar sing obah kanthi 4 ubengan. Mesin modhèl iki béda karo mesin prasaja gawéané Lenoir sing kanthi 2 surungan.

Ing wulan Januari 1862, Otto wiwit gawé mesin mau. Nanging, nyatané kanggo minangka gagasan mau ora gampang. Amarga rumangsa ora kuwawa, Otto malah ngembangaké mesin hawa minangka langkah panyampura mesin kanthi rong surungan kang diobahaké déning gas. Ing taun 1867, mesin rong surungan gawéané mau éntuk medhali ing acara World Fair ing Paris, Prancis. Bebungah mau ndadèkaké mesiné sangsaya laris ing pasar. Banjur Otto nerusaké gawé mesin 4 surungan kang bisa ngomprès campuran lenga lan hawa sadurungé prosès bakaran. Pungkasané ing taun 1876, modhèl wiwitan mesin mau kasil dicipta, lan sataun candhaké dhèwèké kasil anggoné éntuk hak patèn. Otto tinggal donya nalika tanggal 28 Januari 1891.

Cathetan suku 

Penemu
Lair 1832
Pati 1891
Pasisir Sanur ya iku pangonan utawa tlatah kanggo  pelancongan pariwisata kang misuwur ana ing pulo Bali. Tlatah sanur dumunung ing sebrang Wétan kutha  Denpasar, kutha krajan Bali. Sanur dumunung ing Kutha Denpasar.

Pasisir Sanur mligi dadi lokasi ulah raga selancar (surfing). Ombak pasisir Sanur wis misuwur ing kalangan wisatawan mancanagara. Ora adoh saka pasisir ana uga lokasi wisata nyilem lan snorkeling. 

Sumber: Sunrise di Pasisir Sanur http://www.tujuanbali.com/laladan-wisata-denpasar/95-sunrise-di-pasisir-sanur.html

Sanur
Sanur
Mirko Vučinić () ya iku sawijining juru main bal-balan saka Montenegro kang bisa main ana ing posisi glandhang sayap utawané penyerang. Saiki dhèwèké main ana ing tim Roma ing Italia lan uga main kanggo . Mirvo ditepungi nduwé gaya kang khas ya iku tangané nalika arep nendang bal menyang gawange lawan. Ana ing mangsa kaping papaté bareng U.S. Lecce, Vucinic kang umuré nembé 21 taun bisa gawé prèstasi 19 gol ana ing 28 kali penampilan. Nalika tanggal 30 Agustus 2006, dhèwèké disilihaké menyang A.S. Roma kanthi transfer 3,5 juta Euro lah karo hak kepemilikan 50% saka Lecce.

Karier

Klub 
Mirko Vučinić tau main ana ing tim Sutjeska Nikšić lan Lecce, sadurungé main ana ing tim Roma.

Internasional 
Mirko Vučinić wis tau main kaping 3 kanggo , nanging durung bisa ngegolaké menyang gawangé lawan. Vučinić tau diundhang kanggo mbéla Serbia lan Montenegro ana ing Piala Dunia FIFA 2006, nanging batal amarga dhèwèké tatu. Vučinić banjur dinyatakake diganti posisiné déning Dušan Petković, nanging Dusan uga ora sida mèlu mbéla nagarané lunga ing Jerman amarga ana panduga yèn Petković mèlu népotisme anggoné ditimbali. Mirko Vučinić uga wis main kaping 19 kali lan ngegolaké 10 gol kanggo .

Cathetan suku 

Pamain bal-balan
Pamain Juventus FC
Adriano utawa lengkape Adriano Leite Ribeiro lair tanggal 17 Fèbruari 1982 ing Brazil, dhuwure ya iku 189 cm, éntuk jejuluk L'Imperatore (The Emperor).

Ribeiro, Adriano Leite
Ribeiro, Adriano Leite
Robson de Souza (), undang-undangane Robinho (berjuluk Little Robson), ya iku penyerang  lan AC Milan kang dhuwur awaké 175 cm.

Cathetan suku 

Pamain Real Madrid CF
Pamain Bèker Donya FIFA 2010
Pamain Bèker Éropah UEFA 2012
Pamain bal-balan èkspatriat ing Spanyol
Pamain bal-balan Brasil
Alberto Aquilani () ya iku sawijining juru main bal-balan kabangsan Italia kang saiki mbéla timLiverpool. Klub sadurungé ya iku Roma lan Triestina.
Dhèwèké uga dadi juru main kang mèlu mbéla tim bal-balan nasional Italia. Aquilani posisiné ana ing tim dadi gelandhang tengah kang bisa uga manggon ana ing posisi penyerang nomer loro ana ing tim.
Aquilani miwiti kariere ana ing tim Roma banjur disilihake menyang tim Triestina. Sawisé iku banjur Aquilani balik manèh menyang tim Roma nalika mangsa 2005-06. Nanging disayangke ana ing mangsa banjure Aquilani kena cidra pupu lan ora bisa main mbéla tim ana pirang-pirang sasi. Ana ing mangsa 2009-10 Aquilani banjur pindhah tim menyang Liverpol kanthi rega £ 20 yuta.
Sasi Agustus 2010 ana kritikan ngenani kontribusi kang kurang saka Aquilani kanggo Liverpol kang njalari Aquilani banjur disilihaké menyang tim Juventus nganti tekan rampungé mangsa kompetisi. Sawisé Liverpul ganti manajer banjur Aquilani balik manèh menyang Anfield amarga juventus ora nyetujuni opsi panukuan Aquilani.

Statistik Karier 

1European competitions include the UEFA Champions League and UEFA Cup
2Other tournaments include the Supercoppa Italiana and Carling Cup

International goals 
Updated to games played 15 October 2008

Cathetan suku 

Pamain bal-balan Itali
Pamain Juventus FC
Pamain tengah bal-balan
Pamain Bèker Donya FIFA 2014
Miloš Krasić lair ana ing kutha kang jenengé Kosovska Mitrovica tanggal 1 November 1984 ya iku juru main bal-balan kang mbéla tim juventus. Kosovska Mitrovica ya iku kutha kang panggoné ana ing sisih lor kutha Kosovo. Krasic miwiti karir bal-balané jaman cilik ana ing tim lokal Rodar Kosovska Mitrovica lan wiwit dadi pusat kawigatèné wong akèh. Taun 1999, nalika umuré nembé 15 taun, dhèwèké banjur pindhah menyang Vojvodina Novi Sad. Ana ing tim iki Krasić miwiti kariré dadi juru main tambahan lan dadi juru main internasional bareng karo tim Vujadin Boskov lan Sinisa Mihajlovic.

Krasic ana ing Novi Sad suwéné 4 mangsa, lan dadi kaptèn tim sadurungé pindhah menyang tim CSKA Moskow ana ing taun 2004. Ing Ruslan bakat saka Krasic bisa metu lan dadi inceran saka tim-tim liya amarga kesuksèsané. Ana ing wektu limang taun iki Milos wis tau menangaké Piala UEFA, kaping pindho dadi jawara Liga Ruslan, kaping papat jawara Piala Ruslan lan uga wis menangaké Piala super Ruslan kaping telu. Tèknik dribel lan umpané kang apik saka sisih tengen lan uga kaprigelané kanggo ngegolaké ndadèkaké Milos olèh gelar juru main paling apik Serbia amarga bisa gawé gol akèh. Sawisé iku Milos banjur diundang kanggo mèlu gabung ana ing tim Nasional. Pisanané ana ing tim Nasional Bal-balan sakngisoré umur 21 taun utawa skuad U-21 Milos bisa lumebu final taun 2004 ing Piala Éropa U-21 nalika kalah saka Italia. Saliyané iku Milos uga mèlu gabung ana ing Tim Nasional bal-balan kanggo Olimpiade Athena. Nalika iku Milos uga dadi juru main utama kanggo kualifikasi Piala Donya 2010 lan gawé sakgol nalika lawan Litowen lan Ostenrik.

Cathetan sikil 

Ulah raga
Pamain tengah bal-balan
Pamain Bèker Donya FIFA 2010
Pamain Bèker Éropa UEFA 2012
Pamain Juventus FC
Andrea Pirlo () ya iku sawijining juru main bal-balan kang posisiné dadi gelandhang. Pemain iki asalé saka Italia lan saiki main ana ing tim Juventus. Lelakuné karir Pirlo ana ing bal-balan: Brescia (1994-1998 lan 2001), Internazionale (1998-1999 lan 2000), Reggina (1999-2000), A.C. Milan (2001-2011), lan Juventus (2011-)

Ana ing A.C. Milan Pirlo wis dadi juwara liga Italia kanthi 1 titel Scudetto, 2 titel Liga Champions lan 1 titel Piala Donya Antar Klub. Kanggo kariré ana ing tim nasional Italia, Pirlo wis main ing ajang Euro 2004, manangké medhali perunggu ing ajang Olimpiade taun 2004, lan dadi juwara ana ing Piala Donya 2006.

Pirlo wiwit ditepungi ana ing kalangan bal-balan wiwit nalika isih main ana ing tim nasional Italia U-21, bareng karo Gennaro Gattuso, Nicola Ventola, lan uga Christian Abbiati. Ana ing wiwitan kariré Pirlo main ana ing posisi gelandhang nyerang nanging dhèwèké bisa adhaptasi dadi gelandhang tengah lan uga gelandhang bertahan kaya kang dilakoni ana ing tim sing saiki dibéla. Pirlo dadi inspirator ana ing lapangan amarga dhèwèké duwé inspirasi kang kréatif kanggo gawé gol.

Cathetan sikil 

Pamain bal-balan Itali
Pamain Juventus FC
Pamain tengah bal-balan
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Pamain njuwarani Bèker Donya FIFA
Lair 1979
Judo (basa Jepang: 柔道) inggih punika seni bela dhiri, ulah raga, lan filosofi ingkang asalipun saking filosofi Jepang. Judo dipunkembangaken saking seni bela dhiri kuna Jepang ingkang kasebat Jujutsu. Jujutsu ingkang tegesipun seni bertahan lan seni nyerang kanthi ngginakaken tangan kosong utawi ngagem gaman ingkang cendhak. Jujutsu dipunkembangaken saéngga dados Judo inggih awit karyanipun Kano Jigoro (嘉納治五郎) ing taun 1882. Ulah raga punika dados modhel saking seni bela dhiri Jepang gendai budo, ingkang dipunkembangaken saking sekolah (koryu). Paraga utawi pemain judo dipunsebat kanthi nama judoka. Sapunika Judo sampun dados salah satunggalipun cabang béla dhiri ingkang misuwur, lan ugi sampun dados ulah raga resmi Olimpiade.

Sajarah Judo 
Sajarah wontenipun Judo boten saged dipunpisahaken saking pangriptanipun inggih panjenenganipun ingkang asma Kano Jigoro (嘉纳 治 五郎, 1860-1938?). Kano lair wonten ing kulawarga ingkang sugih. Ramanipun, Jirosaku, inggih punika putra nomer kalih kepala kuil Shinto Hiyoshi ing Shiga. Kano Jigoro wiwit sinau akademik nalika yuswanipun pitung taun, panjenenganipun sinau basa, shodo (书 道, kaligrafi Jepang), lan Shisho (四 书, sekawan Teks Konghucu). Nalikan yuswa sekawan welas taun, Kano sekolah wonten ing Ikuei-Gijuku ing Shiba, Tokyo. Wonten ing sekolah punika Kano ugi nyinaoni Jujutsu lan Dojo. Jigoro Kano sampun nambahi gayanipun piyambak wonten ing cabang Jujutsu ingkang dipunsinaoni ing wekdal punika (kalebet Tenjinshiyo lan Kito). Ing taun 1882 piyambakipun damel satunggalipun Dojo ing Tokyo ingkang dipunsebat Kodokan Judo. Dojo ingkang kawitan punika dipundamel ing kuil Eisho ji, kanthi murid cacah sanga. Tujuan utami Jujutsu inggih punika saged nguwaosi tèknik nyerang lan bertahan. Kano ngadaptasi tujuan punika, nanging langkung ngutamakaken sistem pengajaran lan pembelajaranipun. Panjenenganipun ngembangaken tigang target spesifik kanggé ulah raga Judo: gladhèn fisik, pengembangan mental / roh, lan kompetisi ing tetandhingan.

Pranala njawi 

 Persatuan Judo Seluruh Indonesia 
 IJF International Judo Federation

Cathetan suku 

Seni béla dhiri
Seni bela dhiri Jepang
Artikel mawa basa krama
Fabio Capello () yaiku pelatih bal-balan paling apik sadonya ana ing sajarah bal-balan. Wiwit sasi Juli 2006 Capello dadi pelatih Real Madrid, klub kang tau dilatih ing mangsa 1996/97, nanging dipecat nalika tanggal 28 Juni 2007.

Jeneng Capello dadi misuwur nalika isih nglatih AC Milan saka taun 1991 nganti tekan taun 1996. Nalika nglatih AC Milan, Capello uga bisa ngalahaké tim saka Indonésia yaiku Persib Bandung kanthi kasil kang ora sethithik yaiku 8-0 ana ing Stadion Utama Gelora Bung Karno, Jakarta, taun 1995 ana ing laga kang duwé tajuk tetandhingan persahabatan. Milan menangaké papat gelar yaiku Seri A lan siji gelar Liga Champions ana ing jaman semono. Setaun ana ing Madrid, banjur Capello balik manèh menyang Milan ing mangsa 1997/98, nanging kurang kasil kaya taun sadurungé. Taun 1999 Capello pindhah kanggo nglatih AS Roma, lan Roma bisa juwara Seri A ing mangsa 2000/01. Saka taun 2004 nganti tekan taun 2006, Capello uga tau nglatih Juventus. Saiki Capello éntuk kapercayan kanggo nglatih tim nasional Inggris ana ing Piala Donya 2010 kang manggon ana ing Afrika Kidul. Capello dikontrak nganti tekan taun 2012 déning fédherasi bal-balan Inggris utawa FA.

Cathetan sikil 

Pamain bal-balan Itali
Pamain Juventus FC
Lair 1946
Dino Zoff () ya iku Kiper Tim nasional bal-balan Italia lan uga juru main tuwa dhéwé kang dadi juara Piala Donya FIFA. Kedadean iku nalika dhèwèké dadi kapten  ing Piala Donya FIFA 1982 ing Spanyol. Pas iku dhèwèké umur 40 taun.
Zoff uga olèh jejuluk of outstanding ability and has a place in the history of the sport among the very best in this role. Dhèwèké tau gawé rekor ora kegolan ing bal-balan internasional sasuwéné 1142 menit ing taun 1972 lan 1974. Deheweke wis kaping 112 mbela timnas, iku ndadèkaké dhèwèké urutan nomer telu wong kang paling akèh mbela timnas, nomer siji Paolo Maldini lan nomer loro Fabio Cannavaro. Sawisé pensiun Zoff uga dadi peletih ana ing tim-tim liga Italian lan uga tau dadi pelatih .

Karier 
Dino Zoff miwiti bal-balan nalika umuré 19 taun, ing Liga Italia tanggal 24 September 1961. Nalika iku Zoff mèlu Udinese Calcio. Taun 1968, Zoff dikontrak déning Napoli. Ing taun iku uga Dino Zoff mèlu timnas Italia, nalika iku Italia mungsuh  ing perempat final Piala Éropah 1968. Italia bisa menangke turnamen iku sawisé main kaping 4.

Karier Klub dan timnas

Klub 
 1961-1963 Udinese
 1963-1967 Mantova
 1967-1972 SSC Napoli
 1972-1983 Juventus F.C.

Gelar Klub 
 1973 Serie A
 1975 Serie A
 1977 Serie A
 1977 Piala UEFA
 1978 Serie A
 1979 Piala Italia
 1981 Serie A
 1982 Serie A
 1983 Piala Italia

Pranala njaba 
 UEFA.com - Italy's Golden Player
 Dino Zoff Fan Site-Fan Site dedicated to Dino Zoff w/ info, photos, etc.
 Dino Zoff the Legend -a lot of useful information

Cathetan suku 

Pamain bal-balan Itali
Kiper
Pamain njuwarani Bèker Donya FIFA
Pamain Juventus FC
Lair 1942
Total Quality Management (TQM) ya iku sawijiné pendekatan kanggo nglakokaké usaha kang nyoba kanggo maksimalaké daya saing organisasi liwat pangoreksian kang kontinyu mawa produk, jasa, manungsa, prosès lan lingkungan. Utawa TQM uga ya iku sawijiné pendekatan manajemen kang perhatiané dipusataké ing peningkatan mutu liwat komponèn kang ana.
Ancas kang utama TQM ya iku kanggo reorientasi sistem manajemen, tumindak staf, fokus organisasi lan prosès-prosès nganakaké pelayanan saèngga lembaga penyedia pelayanan bisa mrodruksi kang luwih apik. TQM ya iku prosès kang kontinyu kanggo ngundhakaké kuwalitas kang ancas pungkasané ya iku kanggo ngowahi prosès kanggo ngundhakaké kepuasan pelanggan.

Prosès Management 
 Parencanan
 Pangorganisasian
 Kepemimpinan
 Ngawasi

Paradigma TQM 
TQM ya iku salah sawijiné pendekatan kanggo nglakokaké usaha kang nyoba maksimalaké daya saing organisasi liwat produk kang saya dirembaka, jasa, manungsa, prosès, saha lingkungan.
Tujuan kang utama TQM ya iku reorientasiaké sistem majemen, pratap staf, fokus organisasi saha prosès-prosès pengadaan pelayanan.
Mupangat kang utama netrepaké TQM ing sektor publik ya iku kanggo dandani pelayanan, pangurangan biaya, lan pelangan kang puas.

Karakteristik TQM 
 Fokus ing pelanggan
 Duwéni obsesi kang dhuwur marang kualitas
 Nggunakaké pendekatan ilmiah kanggo njupuk putusan lan mecahaké reribet
 Duwéni komitmen
 Duwéni sipat gotong-royong
 Dandani prosès kanthi berkesinambungan
 Nganakaké pendhidhikan lan pelatihan
 Mènèhi kebebasan kang duwé kendali
 Duwéni tujuan kang padha
 Ana keterlibatan lan pemberdayaan karyawan

Cathetan suku 

Manajemen
Halmahéra (uga karan Jilolo utawa Gilolo) ya iku pulo kang gedhé dhéwé ing Kapuloan Maluku. Pulo iki kalebu provinsi Maluku Lor, Indonésia.

Halmahéra duwé jembar lemah 17.780 km² (6.865 mil pesagi) lan populasi 1995 kurang luwih 162.728. Ing taun 1997, 80% saka pandhudhuké paling akèh Muslim, lan 20% yaiku pameluk agama Kristen.

Pulo iki kapérang dadi 5 kabupatèn: Kabupatèn Halmahera Wétan, Kabupatèn Halmahera Kidul, Kabupatèn Halmahera Kulon, Kabupatèn Halmahera Lor, dan Kabupatèn Halmahera Tengah

Deleng uga 
 Pratélan pulo ing Indonésia

Pranala njaba 

Halmahera
Halmahera
Halmahera
Pulo Séram dumunung ana ing sebrang LorAmbon, Provinsi Maluku, Indonésia. Kutha mligi ya iku Masohi, kutha krajan kabupatèn Maluku Tengah.Ing pulo iki ana paninggalan utawa wangunan kaya ta :Pelabuhan Amahai, Masohi, Kairatu, lanpelabuhan rakyat kaya ta Tehoru, Bula, Geser, Wahai, Kobisadar lan Piru.

Uga delengen 
 Kapuloan Maluku

Pranala njaba 
 Seacology Seram Island Health Clinic Project 

Seram
Seram
Seram
Beskap inggih punika ageman Jawi ingkang dipun-ginakaken saben upacara utawi acara-acara tradhisional Jawi. Beskap awujud rasukan ingkang kandel, boten mawi gulon lempit, limrahipun awarni peteng, nanging tansah saking bahan ingkang polos. Pérangan ngajeng awangun boten simètris, kanthi pola kancing miring (boten lempeng mangandhap). Gumantung dhumateng jinisipun, wonten prabédan potongan ing pérangan wingking, kanggé papan medalipun keris. Beskap tansah dipunkombinasi kaliyan bebed wujud jarik kanggé panutup suku.

Jinis beskap 

Beskap gadhah sawatawis variasi ingkang bènten-bènten potonganipun. Ing ngandhap punika jinis-jinis beskap:
 beskap gaya Sala
 beskap gaya Yogya
 beskap landhung
 beskap gaya kilèn

Rujukan

Pranala njaba 

Sandhangan
Budaya Jawa
Pathet punika ukuran inggil lan andhapipun gendhing (swanten gamelan). Pathet punika ingkang dados patokan runtut lan saenipun gendhing. Pathet dados wates inggil lan andhapipun tata caca nabuh gamelan.
Cara nabuh gamelan slendra lan pélog kanthi nganggé pathet ingkang kapérang dados tigang jinis, inggih punika:
 Pathet nem, nganggé dhasar swanten laras lugu,
 Pathet sanga, nganggé dhasar swanten laras (swanten ingkang runtut kanthi saé) gangsal,
 Pathet manyura, nganggé dhasar swanten laras nem.
Ing salebeting pakem pewayangan, pathet nem (jam 21.00-24.00), dipunwiwiti saking adegan istana ngantos perang rampogan utawi perang gagal.
Pathet sanga (jam 24.00-03.00), sasampunipun perang kembang ngantos sasampunipun adegan pertapan.
Pathet manyura (jam 03.00-06.00), sasampunipun perang kembang ngantos pungkasan. Manyura tegesipun merak, werdinipun wekdal punika sampun “prak” utawi wekdal sampun badhé parak énjing.

Jinis 
Jinisipun pathet miturut laras (pélog lan slendra):
 Slendra
 Nem: 6-5-3-2
 Sanga: 2-1-6-5
 Manyura: 3-2-1-6
 Pélog
 Lima: 5-4-2-1 (lami) utawi 5-3-2-1 (énggal)
 Nem: 2-1-6-5
 Barang: 3-2-7-6
 Manyura: 3-2-1-6

Cathetan suku

Pranala njawi
Gendruwo utawa ing basa Indonésia Genderuwa, lan ing basa Sunda Gandaruwo inggih punika satunggalipun bangsa mahluk alus ingkang misuwur lan namung wonten ing Indonésia mliginipun ing Pulo Jawa. Ngantos sapunika dèrèng wonten nagari sanès ingkang ngakeni wontenipun gendruwo kajawi namung Indonésia. Gendruwo punika satunggalipun bangsa jin utawi mahluk alus ingkang awujud kethèk ingkang gadhah badan ingkang ageng lan warni kulit cemeng radi abrit lan gadhah wulu ingkang kandhel. Gedruwo limrahipun manggèn wonten ing watu, wangunan, wit-witan ageng utawi panggènan ingkang peteng lan sepen. Pancer utawi pusat domisili mahluk punika pinitados déning maasyarakat wonten ing Alas Jati Donoloyo, kacamatan Sloghimo, watawis 60 km ing sisih wétan Wanagiri, lan ing wewengkon Lemah Putih, Purwosari, Girimulyo, Kulon Praga watawis 60 km sisih kilèn kutha Yogyakarta.
Miturut kamus ageng Basa Indonésia, gendruwo punika satunggalipun raseksa utawi buta ingkang kados manungsa lan gadhah wulu lan watakipun awon. Makluk alus punika asring manggèn wonten ing wangunan-wangunan kothong, wit-witan ingkang ageng, lan ing nginggilipun griya joglo. Manawi gederuwo medal tansah mbekta ambetan kados tela ingkang dipunbakar. Gederuwo nggadhi watek remen ngganggu lan meden-medeni tiyang, anangin boten ngantos dadosaken tiyang punika séda. Gederuwo ugi asring ngganggu tiyang èstri.

Cathetan suku

Pranala njawi 
Templat mitologi

Artikel mawa basa krama
Hantu
Mitos
Mitologi Nusantara
Legenda urban

Memedi
Dhemit
Ahmad Tohari inggih punika salah satunggalipun sastrawan ingkang sampun misuwur. Kreativitas lan prodhuktivitasipun wonten ing bab ngripta karya sastra sampun kathah buktosipun. Panjenenganipun miyos 13 Juni 1948 ing désa Tinggarjaya, Kacamatan Jatilawang, Banyumas. Pendhidhikan formalipun namung dumugi SMA ing SMA Negeri 2 Purwokerto. Ahmad Tohari sampun naté mlebet pinten-pinten fakultas kados ékonomi, sospol, lan kadhokteran, nanging sadaya boten wonten ingkang dipunrampungaken déning Ahmad Tohari.

Karya-karyanipun Ahmad Tohari 
Karya-karyanipun Ahmad Tohari inggih punika:
 Kubah (novèl, 1980)
 Ronggeng Dukuh Paruk (novèl, 1982)
 Lintang Kemukus Dini Hari (novèl, 1985)
 Jantera Bianglala (novèl, 1986)
 Di Kaki Bukit Cibalak (novèl, 1986)
 Senyum Karyamin (cerkak, 1989)
 Bekisar Merah (novèl, 1993)
 Lingkar Tanah Lingkar Air (novèl, 1995)
 Nyanyian Malam (cerkak, 2000)
 Belantik (novèl, 2001)
 Orang Orang Proyek (novèl, 2002)
 Rusmi Ingin Pulang (kempalan cerkak, 2004)

Kanugrahan 
Ahmad Tohari sampun naté ngrawuhi International Fellowship Program ing Amérikah Sarékat lan 1990 lan pikantuk Award Penulis Asia Tenggara ing taun 1995.

Pranala njawi 
 Ahmad Tohari

Cathetan suku 

Sastrawan Indonésia
Tokoh Banyumas
Artikel mawa basa krama
Lair 1948
Gunung Rinjani inggih punika salah satunggalipun gunung ingkang taksih aktif ing Indonésia ingkang wonten ing pulo Lombok.  Miturut administrasi gunung punika mlebet Lombok Wétan, Lombok Kilèn (basa Indonésia: Nusa Tenggara Barat, NTB). Gunung punika inggilipun 3.726 m (12.224 kaki), lan wujud gunung geni paling inggil angka kalih ing Indonésia.

Ing sisih kilèn pucuk gunung Rinjani wonten kaldera ingkang jembaripun watawis 3.500 m × 4.800 m. Wonten ing kaldera punika wonten Sagara Anak (sagara: laut, tlaga) ingkang jembaripun 11.000.000 m persegi kanthi jero 230 m. Ing wétanipun kaldera wonten Gunung Baru (utawi Gunung Barujari) ingkang gadhah kawah kanthi ukuran 170m×200 m lan dhuwur  2.296 – 2376 m dpl.

Géografi 
Lombok punika kalebet péranganing paparan Sundha, satunggalipun sapérangan  pulo alit, saking kilèn ngantos wétan, wonten pulo Bali, Lombok, Sumbawa, Flores, Sumba lan Timor. Rinjani inggih punika salah satunggalipun gunung aktif ing Indonésia ingkang cacahipun 129 gunung.

Rute dhateng gunung Rinjani 
Dunungipun Gunung Rinjani wonten ing pulo Lombok, manawi badhé dhateng Gunung Rinjani, kita saged ngginakaken bis langsung Jakarta - Mataram. Sasampunipun dugi ing Mataram, kita lajeng dhateng désa Sembalun utawi dhateng désa Senaru kanthi ngginakaken kendharaan. Sanèsipun ugi saged nganggé montor mabur saking Jakarta, Surabaya, lan Denpasar dhateng Papan Anggegana Selaparang Mataram, Lombok.

Cathetan suku

Pranala njawi 
 Peta pendakian Gunung Rinjani 
 Penjaga keindahan pulau Lombok
 Virtual Forest | Rimbawan Blog 

Gunung geni ing Nusa Tenggara Kulon
Papan wisata ing Nusa Tenggara Kulon
Artikel mawa basa krama
Mari Elka Pangestu (; ) inggih punika Mantri Perdagangan Indonésia wiwit 21 Oktober 2004. Panjenenganipun dados tiyang èstri Tionghoa-Indonésia kawitan ingkang pikantuk amanah minangka dados mantri ing Indonésia.

Karir 
Panjenenganipun pikantuk gelar Bachelor lan Master Ékonomi saking Australian National University, Ph. D Ékonomi saking University of California, Davis, Amérika Sarékat. Panjenenganipun dados spesialis perdagangan internasional lan keuangan, kanthi fokus ing regional ASEAN, China, lan Asia Pasifik. Mari Elka Pangestu naté dados dhosen eksternal Ékonomi Internasional ing Universitas Indonésia, Jakarta. Wiwit taun 2004, panjenenganipun dados negosiator Indonésia ing Organisasi Perdagangan Dunia (WTO). Panjenenganipun ugi dados pandheganipun Kelompok 33, inggih punika kelompok nagari-nagari ingkang tumuwuh ing WTO ingkang mbudidaya konsèp SPs lan SSM wonten ing Agenda Pembangunan Doha WTO. Saderengipun dados Mantri Perdagangan ing wulan Oktober 2004, panjenenganipun dados anggota Dewan Pimpinan Pusat Studi Strategis lan Internasional, Jakarta. Mari Elka Pangestu ugi aktif minangka koordinator program wonten ing Forum Perdagangan Dewan Kerjasama Ékonomi Pasifik (PECC), satunggalipun organisasi jaringan pribadi ingkang anggotanipun cacah 23 ing Asia Pasifik. Panjenganipun dados anggota aktif wonten ing seminar internasional. Mari Elka Pangestu gadhah garwa Adi Harsono lan kanugrahan kalih putra, Raymond lan Arya Bima Harsono Harsono Alexander.

Cathetan suku

Pranala njawi 
 Artikel di tokohindonesia.com 
 Profil di CSIS 
 Skandal Pesawat Terbang MA-60
 Kritik Kebijakan
 Menteri Kontroversial

Artikel mawa basa krama
Tionghoa-Indonésia
Wong Jakarta
Tokoh Katulik Indonésia
Mantri Dagang Indonésia
Mantri Kabinèt Indonésia Bersatu II
Mantri Kabinet Indonésia Bersatu
Dhosèn Universitas Indonésia
Lair 1956
Gunung Olimpus kalebu gunung kang paling dhuwur kang manggon ing Yunani. Gunung kang dhuwuré 2919 mèter iki manggon kurang luwih 100 km saka Thessalonika, kutha kang gedhéné nomer loro ing Yunani. Gunung iki manggon ing antarané kutha Tesalonika lan Makedonia. Gunung iki misuwur akèh tandurané.

Puncak kang paling dhuwur ing gunung iki ya iku Mitikas. Dhuwuré ya iku 2919 mèter. Ing basa Yunani Mitikas tegesé irung. Mitikas uga dadi puncak kang paling dhuwur ing Yunani. Sawisé Mitikas puncak kang paling dhuwur ya iku Skolio kang dhuwuré 2912 mèter.

Saben pendakian kang ancasé Gunung Olimpus, kawiwitan saka kutha Litochoro kang lumrahé diarani kuthané para Déwa awit papané kang manggon ing sikil Gunung Olimpus.

Gunung Olimpus dikenal dadi gunung kang dienggoni para déwa. Gunung iki dadi omahé para déwa. Olimpus tetep keker nalika ana angin lan udan, uga nalika ana udan salju. Olimpus tetep resik lan kétok ana mégané kang resik.

Gunung Olimpus kacathet dadi gunung kang sugih tuwuhan lan spésies endemik. Gunung iki dadi taman Nasional kang ijo lan dadi biosfer donya kang kudu dijaga.

Gunung Olimpus lan taman nasional ing saubengé gunung dipilih dadi motif utama kanggo koin euro kang dhuwur pangajiné ya iku: €10 National Park Olympus commemorative coin, kang dicithak taun 2005.

Cathetan sikil 

Gunung
Déwa (maskulin) lan Dewi (feminin) yaiku kaanan supra natural kang nguwasani unsur-unsur alam ing kauripan manungsa. Déwa disembah lan dianggep suci lan keramat. Kajaba iku déwa uga dihormati déné manungsa.

Déwa nduwéni warna-warna wujud. Lumrahé déwa awujud manungsa utawa kéwan. Déwa dipercaya urip abadi. Déwa uga duwé kapribaden dhéwé-dhéwé. Déwa duwé émosi, kacerdasan kaya ta manungsa. Fenomena-fenomena alam kaya ta petir, udan, banjir,lan liya-liyané kalebu kadadéan kang aneh kalebu ciriné déwa kang dadi pengatur alam. Déwa uga bisa mènèhi ukuman karo makluk kang luwih asor saka dhèwèké. Déwa-déwa kang dianggep nduwéni kuwasa kang mung sithik disembah kanthi cara lan ubarampé kang prasaja.
Para makluk suranatural kang nguwasani unsur-unsur alam utawa aspek-aspek kang ana ing alam lan uripé manungsa kang duwé sipat lanang diarani Déwa déné Dewi yaiku jeneng déwa kang nduwéni jinis kelamin wédok.

Ètimologi 
Tembung déwa asalé saka agama Hindhu yaiku saka tembung Deva utawa Daiwa. Tembung iki saka basa Sansekerta kang asalé saka tembung div kang tegesé sinar utawa cahya. Tembung déwa ing basa Inggris padha karo tembung Deity kang asalé saka basa latin deus. Basa latin dies lan divum, mirib kaya basa Sansekerta div lan diu kang tegesé langit, cahya.

Istilah déwa digambaraké karo makluk suci kang nduwéni kuwasa karo alam ing jagad raya. Sanajan ing ilèn politeisme ngarani anané akèh Tuhan nanging ing Indonésia istilah kang dianggo yaiku Déwa tuladhané Déwa Zeus, dudu Zeus). Istilah Déwa dianggo dadi tembung sandang kanggo ngarani panguwasa alam kang akèh cacahé, bisa dibayangaké lan dilukisaké kanthi nyata, nanging istilah Tuan kanggo ngarani panguwasa alam kang maha tunggal lan abstrak ora bisa dibayangaké lan ora bisa digambaraké.

Cathetan suku 

Déwa
Prof. Dr. Ir. Mohammad Nuh, DEA () ya iku Mantri Pendidikan Nasional Indonesia. Muhammad Nuh dadi mantri pandhidhikan wiwit tanggal 22 Oktober 2009. Sadurungé dadi mantri pandhidhikan, Muhammad Nuh dadi Mantri Komunikasi dan Informatika (2007–2009) lan rektor Institut Teknologi Sepuluh Nopember (ITS) Surabaya periode taun 2003–2006.

Biografi 
Muhammad Nuh ya iku anak nomer telu saka sepuluh sadulur. Bapaké jenengé H. Muchammad Nabhani, kang nggawé Pondok Pesantren Gununganyar Surabaya. Muhammad Nuh nutugaké kuliyah ing Jurusan Elektro Institut Teknologi Sepuluh Nopember Surabaya, lan lulus taun 1983.

Muhammad Nuh miwiti kariré dadi dhosèn Teknik Elektro ITS nalika taun 1984. Muhammad Nuh banjur éntuk beyasiswa kangg nutugaké gelar magister ing Universite Science et Technique du Languedoc (USTL) Montpellier, Perancis. Muhammad Nuh uga nutugaké kuliyah kanggo nggayuh gelar S3 ing universitas iki.

Nuh nikah karo drg. Layly Rahmawati, lan nduwé anak wédok kang jenengé Rachma Rizqina Mardhotillah.
Anak kang sepisanan iki lair ing Perancis.

Nalika taun 1997, Muhammad Nuh éntuk kalungguhan dadi direktur Politeknik Elektronika Negeri Surabaya (PENS) ITS. Nalika dipipimpin Nuh, PENS dadi mitrané Japan Industrial Cooperation Agency (JICA) wiwit taun 1990.

Nalika tanggal 15 Fèbruari 2003, Muhammad Nuh dilantik dadi rektor ITS. Ing taun kang padha Nuh uga dilantik dadi guru besar (profesor) babagan ngèlmu Digital Control System kanthi Sistem Rekayasa Biomedika. Dhèwèké dadi rektor ITS paling enom ya iku umur 42 taun nalika njabat dadi rektor. Nalika dadi rektor ITS Nuh nulis buku kang judhulé Startegi dan Arah Kebijakan Pemanfaatan Teknologi Informasi dan Komunikasi (disingkat Indonesia-SAKTI).

Saliyané dadi rektor, Muhammad Nuh uga njabat dadi Ketuwa Ikatan Cendekiawan Muslim Indonesia (ICMI) Jawa Timur, Pengurus PCNU Surabaya, Sekretaris Yayasan Dana Sosial Al Falah Surabaya, Anggota Pengurus Yayasan Rumah Sakit Islam Surabaya, lan Ketuwa Yayasan Pendidikan Al Islah Surabaya. Muhammad Nuh uga dikenal dadi kyai, kerep mènèhi sesorah lan khutbah jumat ing masjid ing Surabaya lanan dikenal dadi Ulama.

Cathetan suku 

Tokoh Jawa Wétan
Tokoh Surabaya
Tokoh ICMI
Mantri Wiyata Indonésia
Mantri Kabinèt Indonésia Bersatu II
Mantri Kabinèt Indonésia Bersatu
Alumni Institut Teknologi Sepuluh Nopember
Mantri Budaya lan Pariwisata Indonésia
Mantri Komunikasi lan Informatika Indonésia
Lair 1959
Juwi, nus, utawa cumi-cumi iku kéwan séfalopada saka ordho Teuthida, kang anggotané cacahé watara 304 spésies. Kaya déné kéwan séfalopada liyané, juwi duwé endhas kang méla-méla, simètri bilateral, mantèl siji, lan lengen akèh. Juwi, kaya déné sotong, duwé lengen cacah wolu kang tatanané nyarimbit sarta tèntakel cacah loro kang lumrahé ukurané luwih dawa. Juwi iku kéwan kang kuwat nglangi, déné sawenèh spésies bisa "mabur" metu banyu sanadyan ora adoh.

Cathetan suku
Gerèh uga diarani iwak asin. Gerèh iki bahan panganan kang digawé saka daging iwak kang diawétaké kanthi cara nambahaké uyah lan dipépé. Kanthi métodhe pengawétan iki daging iwak kang lumrahé rikat bosok bisa disimpen ing suhu kamar luwih suwé nganti bisa pirang-pirang sasi. Nanging carané nyimpen lumrahé ditutup rapet.

Carané nggawé 
Iwak kang bisa digawé gerèh akèh jinisé. Iwak kang bisa dimupangataké dadi gerèh ya iku bisa iwak darat lan iwak sagara. Iwak-iwak iki dikumpulaké ing wadhah banjur diwuwuri utawa direndhem ing larutan uyah kang kenthel. Iwak-iwak kang gedhé lumrahé dikethok-kethok dhisik supaya uyah bisa mresep ing njero daging.
Awit kenthelé kang béda lan tekanan osmosis, kristal-kristal uyah bakal narik cuwèran sèl ing jero daging metu saka daging iwak. Partikel uyah banjut mresep ing jero daging iwak. Prosés iki terus kadadéan ngantu konsèntrasi uyah ing jaba lan ing jero daging dadi seimbang.
Konséntrasi uyah kang dhuwur lan nyusuté cuwèran sèl bakal ngendhekaké prosés autolisis lan ngalangi thukulé baktèri ing jero daging iwak.
Sawisé iku iwak-iwak kang wis diuyahi banjur dipépé, digodhog utawa difermentasi supaya luwih awèt.
Pengolahan gerèh kanthi cara tradhisional merlokaké srengéngé kanggo nggaringaké lan nyegah supaya iwak ora bosok. Nanging srengéngé kadhang katutup mendhung saéngga kurang panas kanggo mépé gerèh. Iki bakal ngurangi kualitas gerèh lan bisa nggawè gerèh dadi bosok lan ora awèt.
Lumrahé akèh bahan-bahan kimia kaya ta pestisida lan formalin kanggo ngawétaké. Bahan-bahan iki mbebayani tumrap kaséhatan yèn dienggo dadi pengawét. Formalin uga nyegah kurangé bobot iwak amarga cuwèran awaké nguap nalika diasinké.
Bahan pengawét tambahan kang aman ya iku khitosan. Nanging bahan kang diékstrak saka thothok urang lan pithing iki durung misuwur lan durung digawé kanthi massal ing Indonésia.

Pranala njaba 
 Kisah ikan asin berformalin, Harian Kompas Novèmber 2005

Cathetan suku 

Iwak
Bahan panganan

de:Stockfisch
ja:干物
Pulo Aur iku siji pulo sing dumunung kira-kira 60 kilomèter sawétané Mersing ing Johor, Malaysia. Pulo Aur minangka bagéan saka kawasan Taman Marin Johor.

Pulo Aur wujud salah siji saka gugusan pulo ing Sagara Cina Kidul ing pesisir sagara Johor, Malaysia.

Pranala njaba 
 http://www.odyssei.com/travel-tips/2719.html

Aur
Johor
Johor Darul Ta'zim iku nagari (praja) ing Malaysia sing dumunung ing sisih kidul Ujung Malaysia lan wewatesan karo (pirsani peta):
 Melaka, Negeri Sembilan lan Pahang ing sisih lor;
 Laut Cina Selatan ing sisih wétan;
 Selat Tebrau ing sisih kidul; lan
 Selat Melaka ing sisih kulon.

Kedudukan Johor dari segi keluasan, penduduk dan kepadatan dalam persekuthuan Malaysia yang terdiri daripada 14 buah nagari (kalebu Wewengkon Persekuthuan) yaiku seperti berikut:
 Keluasan: ke-4 terbesar di Malaysia, dan ke-2 terbesar di Ujung Malaysia 
 Penduduk: ke-2 tertinggi di Malaysia sarta di Ujung Malaysia
 Kepadatan: ke-7 terpadat di Malaysia sarta di Ujung Malaysia.

Kutha krajané yaiku Johor Bahru siji kutha gedhé dhéwé kaloro ing Malaysia sawisé Kuala Lumpur. Darul Ta'zim, jeneng sesebutan saka basa Arab, sing tegesé "papan perlindungan bermaruah".

Géografi 
Jembar wewengkon nagari Johor yaiku 18,992 kilomèter pasagi (km2) lan duwé 2.8 yuta sing ndunungi taun 2000. Pamérangan sing ndunungi miturut ètnik yaiku:
 Ètnik Malayu:  51.0%
 Ètnik Tionghoa:      35.4%
 Ètnik India:       6.9%
 Kaum lain-lain:   6.6%.

Johor kapérang dadi 10 laladan, yaiku:
 Laladan Johor Bahru
 Laladan Kulai
 Laladan Pontian
 Laladan Kota Tinggi
 Laladan Kluang
 Laladan Segamat
 Laladan Muar
 Laladan Batu Pahat
 Laladan Mersing
 Laladan Ledang

Negeri iki uga akèh duwé pulo. Pulo sing gedhé antarané yaiku:

Kutha-kutha utama ing Johor:
 Johor Bahru (kutha krajan) – kutha gedhé dhéwé kaloro ing Malaysia; lan gedhé dhéwé ing Johor
 Iskandar Puteri
 Batu Pahat – kutha gedhé dhéwé kaloro ing Johor
 Muar – kutha gedhé dhéwé katelu ing Johor
 Kluang
 Kulai
 Pasir Gudang
 Skudai
 Kota Tinggi
 Pontian
 Segamat
 Tangkak
 Yong Peng
 Mersing

Pranala njaba 
 Laman Resmi Kerajaan Negeri Johor Darul Takzim 
 Laman Resmi Pejabat Menteri Besar Johor Darul Takzim
 Koleksi peta-peta magepokan karo Johor
 Portal Komuniti Khabar Orang Johor 
 Portal Komuniti Johor Bahru
Ing ngisor iki pratélan Mantri Perdagangan Indonésia.

Uga delengen 
 Pratélan kabinèt Indonésia
 Kamentrian Perdagangan Indonésia

Pranala njaba 
 Daftar Menteri Perdagangan Républik Indonésia di tokohindonesia.com

Perdagangan
Taman kanak-kanak  utawa dicekak TK iku jenjang pendhidhikan anak usia dhini (ya iku umur utawa sangisoré) sajeroning wangun pendhidhikan formal. Kurikulum TK diutamakaké marang pawèwèh rangsangan pendhidhikan kanggo mbantu tuwuhing jasmani lan rohani supaya bocah duwé kesiapan kanggo lumebu pendhidhikan luwih dhuwur.

Suwéné sinau ing TK lumrahé gumantung marang tingkat kacerdhasan sing dideleng saka rapor saben semèster. Lumrahé supaya lulus saka tingkat program ing TK sajeroning 2 (rong) taun, ya iku:
 TK 0 (nol) cilik (TK cilik) sajeroning 1 (setaun) 
 TK 0 (nol) gedhé (TK gedhé) sajeroning 1 (setaun)

Umur rata-rata minimal bocah bisa sinau ing taman kanak-kanak antara déné umur rata-rata lulus saka TK watara. Sawisé lulus saka TK, utawa pendhidhikan sekolah lan pendhidhikan njaban sekolah liyané sing sadrajad, murid banjur nerusaké menyang jenjang pendhidhikan luwih dhuwur, ya iku Sekolah Dhasar utawa sing sadrajad.

Ing Indonésia, bocah ora diwajibaké mèlu pendhidhikan ing jenjang TK.

Pambelajaran ing TK 
Ing pedhidhikan TK, siswa diwènèhi kasempatan sinau lan diwènèhi kurikulum pambelajaran sing sarujuk karo umur saben tataran. Siswa diajari ngenani bab-bab ing ngisor iki:
 Agama,
 Budi basa,
 Ètung-ètungan,
 Maca (ngenal aksara lan éjaan),
 Nembang,
 Sosialisasi sajeroning lingkungan kulawarga lan kanca-kanca dolanan, lan
 Manéka keterampilan liyané.

Deleng uga 
 Raudatul athfal
 Golongan bermain

Pranala njaba 
 RPP Sisdiknas: Pendhidhikan Anak Usia Dini (PAUD) 

 
Pendhidhikan formal
Pendhidhikan umum
Pendhidhikan anak usia dhini
Ing ngisor iki pratélan Mantri Koperasi lan Usaha Cilik Menengah Indonésia.

Uga delengen 
 Pratélan kabinèt Indonésia
 Kamentrian Koperasi lan Usaha Cilik lan Menengah Indonésia

Koperasi lan Usaha Cilik Menengah
Johor Bahru (uga diéja Johor Baru lan Johore Bahru, lan racaké dicekak JB) iku jeneng kutha krajan praja Johor ing Malaysia, dumunung ing sisih kidul Ujung Malaysia. Jeneng "Johor Bahru" uga tegesé wewengkon metropolitan ing saubengé. Minangka siji kutha, Johor Bahru iku kutha gedhé dhéwé kaloro ing Malaysia sawisé Kuala Lumpur.

Pranala njaba 
  Pamaréntah Kota Johor Bahru

Kutha ing Malaysia
Johor
Abu Dhabi (basa Arab: أبوظبي ʼAbū Ẓaby) iku emirat gedhé dhéwé sakaipitung emirat kang mbentuk Uni Emirat Arab. Abu Dhabi uga minangka kutha kanthi jeneng kang padha karo emirat iki kang dadi kutha krajan saka nagara mau. Watara 1 yuta jiwa manggon ing kutha iki ing taun 2000, lan watara 80% wujud èkspatriat. Abu Dhabi dumunung ing 24°28' Lor, 54°22' Wétan (24.4667, 54.3667). 

Sing Minulya Sheikh Khalifa bin Zayed Al Nahayan minangka turunan emir lan panguwasa Abu Dhabi, lan uga présidhèn Uni Emirat Arab wektu iki.

Uga delengen 
 Mina' Zayid, plabuhan Abu Dhabi.
 Marawah

Pranala njaba 

 Encyclopaedia of Postal History
 Abu Dhabi, The Persian Gulf
 abudhabi.com
 Abu Dhabi Chamber of Commerce and Industry 
 Abu Dhabi National Oil Company 
 SPE history, with oil details
 Abu Dhabi postal history
 ADIAS, Abu Dhabi Islands Archaeological Survey 
 Time Out Abu Dhabi, Guide to life in Abu Dhabi
 Career UAE - Useful web site for the job seekers in Abu dabi/United Arab Emirates 

Kaamiran Arab Manunggal
Sagara Seram iku saka sakabehanéé sagara cilik kang ana ing pulo Indonésia. Sagara iki kapérang saka Samodra Pasifik kanthi jembar kurang luwih  12.000 Km² kang dumunung ing antarané  Buru lan Seram. Sagara Seram uga dadi salah sijiné habitat kanggo wujud jinis kaya ta goby tropis lan wujud iwak liyané. Sagara iki duwé watu lan aktivitas tektonik kang isih urip.

Pranala njaba 

Sagara ing Indonésia
Sagara Andaman (; ) iku sagara kang dumunung ing kidul-wétan Lempongan Benggala, kidulé Myanmar lan kuloné Thailand; sagara iki wujud péranganing Samodra Hindhia kang dawané 1200 km (saka lor mangidul) lan amba 650 km (saka wétan mangulon), lan jembar (luas) 797.700 km2. Jeroné rata-rata 870 mèter, lan jero maksimum ya iku 3.777 mèter.

Uga delengen 
 Kapuloan Andaman
 Kapuloan Andaman lan Nikobar

Andaman
Samodra Hindhia